P6_TA(2007)0068

Afsætning af tolv måneder gammelt kød fra kvæg *

Europa-Parlamentets lovgivningsmæssige beslutning af 14. marts 2007 om forslag til Rådets forordning om afsætning af kød fra kvæg, som højst er tolv måneder gammelt (KOM(2006)0487 — C6-0330/2006 — 2006/0162(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2006)0487) [1],

- der henviser til EF-traktatens artikel 37, stk. 2, der danner grundlag for Rådets høring af Parlamentet (C6-0330/2006),

- der henviser til forretningsordenens artikel 51,

- der henviser til betænkning fra Udvalget om Landbrug og Udvikling af Landdistrikter (A6-0006/2007),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 5

(5) For at få det indre marked til at fungere bedre bør afsætningen af kød fra kvæg på højst tolv måneder tilrettelægges, så den bliver så transparent som muligt. Dermed kan produktionen også tilrettelægges bedre. Med henblik herpå bør det præciseres, hvilke varebetegnelser der skal anvendes på medlemsstaternes sprog ved afsætning af kød fra kvæg, der højst er tolv måneder gammelt. Samtidig forbedres forbrugerinformationen. | (5) For at få det indre marked til at fungere bedre bør afsætningen af kød fra kvæg på højst tolv måneder tilrettelægges, så den bliver så transparent som muligt. Dermed kan produktionen også tilrettelægges bedre. Med henblik herpå bør det præciseres, hvilke varebetegnelser der skal anvendes på medlemsstaternes sprog ved afsætning af kød eller tilberedt kød, der er bestemt til konsum, fra kvæg, der højst er tolv måneder gammelt. Samtidig forbedres forbrugerinformationen. |

Ændring 2

Betragtning 12

(12) Det bør også fastsættes, at kød fra kvæg på højst tolv måneder skal identificeres ved hjælp af et bogstav, der svarer til den kategori, de tilhører, og at slagtealderen skal anføres på etiketterne til mærkning af kødet. | (12) Det bør også fastsættes, at kød fra kvæg på højst tolv måneder skal identificeres ved hjælp af et bogstav, der svarer til den kategori, de tilhører, ved hjælp af deres varebetegnelse og ved hjælp af slagtealderen, der skal anføres på etiketterne til mærkning af kødet. Disse oplysninger bør også fremgå af alle handelsdokumenter. |

Ændring 3

Betragtning 13

(13) Det skal være muligt at supplere varebetegnelserne i denne forordning med andre fakultative oplysninger efter proceduren i artikel 16 og 17 i Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97. | (13) Det bør være muligt at supplere varebetegnelserne i denne forordning med andre fakultative oplysninger, f.eks. hvilken fodertype der er anvendt, efter proceduren i artikel 16 og 17 i Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97. |

Ændring 4

Betragtning 14

(14) For at sikre at oplysningerne på etiketterne anvendes i overensstemmelse med denne forordning, bør det fastsættes, at der i alle produktions- og afsætningsled skal registreres data, der skal bruges til kontrol af, at oplysningerne er rigtige. | (14) For at sikre at oplysningerne på etiketterne anvendes i overensstemmelse med denne forordning, bør det fastsættes, at der i alle produktions- og afsætningsled skal registreres data, der skal bruges til kontrol af, at oplysningerne er rigtige. En del af disse oplysninger behøver dog ikke at blive givet ved salg til den endelige forbruger. |

Ændring 5

Betragtning 15 a (ny)

| (15 a) Medlemsstaterne bør fastsætte regler om, hvilke sanktioner der finder anvendelse i tilfælde af overtrædelse af denne forordnings bestemmelser, og sikre, at disse sanktioner iværksættes. Sanktionerne bør stå i rimeligt forhold til overtrædelsen og have tilstrækkeligt afskrækkende virkning. De kan indebære alt fra ommærkning eller omekspedition til ren og skær destruktion. |

Ændring 6

Artikel 1, stk. 1, afsnit 2

Den gælder for kød fra kvæg på højst tolv måneder, der er produceret i EF eller importeret fra tredjelande. | Den gælder for kød fra kvæg på højst tolv måneder, der slagtes efter den... [2], og som er produceret i EF eller importeret fra tredjelande. |

Ændring 7

Artikel 1, stk. 2

2. Denne forordning indskrænker ikke anvendelsen af bestemmelserne i Rådets forordning (EØF) nr. 1208/81 [3] | 2. Denne forordning indskrænker ikke anvendelsen af bestemmelserne i Rådets forordning (EF) nr. 1183/2006 af 24. juli 2006 om fastsættelse af Fællesskabets handelsklasseskema for slagtekroppe af voksent kvæg [4] |

Ændring 8

Artikel 1, stk. 3

3. Denne forordning gælder ikke for kød fra kvæg på højst tolv måneder, for hvilket der er registreret en beskyttet oprindelsesbetegnelse eller en beskyttet geografisk betegnelse i henhold til artikel 7 i forordning (EF) nr. 510/2006. | 3. (Vedrører ikke den danske tekst) |

Ændring 9

Artikel 2

I denne forordning forstås ved "kød" slagtekroppe, kød, også udbenet, og slagtebiprodukter, også udskåret, fra kvæg på højst tolv måneder, fersk, kølet eller frosset, også pakket eller emballeret. | I denne forordning forstås ved "kød" slagtekroppe, kød, også udbenet, og slagtebiprodukter, også udskåret, der er bestemt til konsum, fra kvæg på højst tolv måneder, fersk, kølet eller frosset, også pakket eller emballeret. Bestemmelserne i denne forordning finder også anvendelse på fremstillede, forarbejdede eller kogte produkter, der indeholder kød. |

Ændring 10

Artikel 3

Ved slagtningen opdeles alle kreaturer på højst tolv måneder under myndighedernes kontrol, jf. artikel 8, stk. 1, i kategorier som er fastsat i bilag I. | Ved slagtningen opdeles alle kreaturer på højst tolv måneder under myndighedernes kontrol, jf. artikel 8, stk. 1, i kategorier, som er fastsat i bilag I. Medlemsstaterne træffer de foranstaltninger, der er nødvendige for at sikre overholdelse af dette krav. |

Ændring 11

Artikel 4, stk. 1, afsnit 1

1. Kød fra kvæg på højst tolv måneder afsættes i de forskellige medlemsstater kun under den eller de varebetegnelser, der er fastsat for hver af dem, jf. bilag II. | 1. Kød fra kvæg på højst tolv måneder afsættes i de forskellige medlemsstater kun under den eller de varebetegnelser, der er fastsat for hver af dem, jf. bilag II. Denne varebetegnelse skal være anført på alle handelsdokumenter. |

Ændring 12

Artikel 4, stk. 2 a (nyt)

| 2 a. Denne forordning finder kun anvendelse, når kød fra kvæg på over otte måneder afsættes med anden betegnelse end "oksekød" (eller den tilsvarende betegnelse på andre af Fællesskabets sprog for kød fra voksne dyr). |

Ændring 13

Artikel 5, stk. 1, indledning

1. Uden at artikel 3, stk. 1, i Europa-Parlamentets og Rådets direktiv 2000/13/EF og artikel 13, 14 og 15 i forordning (EF) nr. 1760/2000 indskrænkes, mærkes kød fra kvæg på højst tolv måneder med følgende oplysninger i hvert produktions- og afsætningsled: | 1. Uden at artikel 3, stk. 1, i Europa-Parlamentets og Rådets direktiv 2000/13/EF og artikel 13, 14 og 15 i forordning (EF) nr. 1760/2000 indskrænkes, mærkes kød fra kvæg på højst tolv måneder med følgende oplysninger: |

Ændring 14

Artikel 5, stk. 1, litra a

a)bogstavet til identificering af kategorien, jf. bilag I til nærværende forordning | a)bogstavet til identificering af kategorien, jf. bilag I til nærværende forordning i hvert produktions- og afsætningsled, undtagen ved salg til den endelige forbruger |

Ændring 15

Artikel 5, stk. 1, litra b

b)varebetegnelsen, jf. artikel 4 i nærværende forordning | b)varebetegnelsen, jf. artikel 4 i nærværende forordning, i hvert produktions- og afsætningsled |

Ændring 16

Artikel 5, stk. 1 a (nyt)

| 1 a. De oplysninger, der er omhandlet i stk. 1, litra a), b) og c), skal også anføres i alle handelsdokumenter. |

Ændring 17

Artikel 5, stk. 2, afsnit 2

De kan bestemme, at det ikke skal være obligatorisk at anføre de oplysninger, der er nævnt i stk. 1, litra a), forudsat at køberen bliver korrekt informeret. | udgår |

Ændring 18

Artikel 7, stk. 2, litra a

a)dyrenes identifikationsnummer og fødselsdato | a)dyrenes identifikationsnummer og fødselsdato, udelukkende på slagteriniveau |

Ændring 19

Artikel 8, stk. 1

1. Inden den [ 1. juli 2007] udpeger medlemsstaterne den eller de myndigheder, der er ansvarlige for at føre kontrol med anvendelsen af denne forordning og underretter Kommissionen herom. | 1. Inden den ... [5] udpeger medlemsstaterne den eller de myndigheder, der er ansvarlige for at føre offentlig kontrol med anvendelsen af denne forordning og underretter Kommissionen herom. |

Ændring 20

Artikel 9 a (ny)

| Artikel 9 a Sanktioner Medlemsstaterne fastsætter regler om, hvilke sanktioner der finder anvendelse, når de gennemførte kontroller afslører en overtrædelse af bestemmelserne i denne forordning. Sanktionerne skal være effektive, stå i et rimeligt forhold til overtrædelsen og have afskrækkende virkning. Medlemsstaterne underretter Kommissionen om disse regler senest den [6] og så hurtigt som muligt om enhver senere ændring heri. |

Ændring 21

Artikel 10, stk. 2

2. Bilag I og II kan ændres efter proceduren i artikel 43, stk. 2, i forordning (EF) nr. 1254/1999. | udgår |

Ændring 22

Bilag I, punkt 1, nr. A

A) Kategori X: kreaturer på højst otte måneder | A) Kategori V: kreaturer på højst otte måneder |

Identifikationsbogstav for denne kategori: X | Identifikationsbogstav for denne kategori: V |

Ændring 23

Bilag I, punkt 1, nr. B

B)Kategori Y: kreaturer på over otte måneder, men højst tolv måneder | B)Kategori Z: kreaturer på over otte måneder, men højst tolv måneder |

Identifikationsbogstav for denne kategori: Y. | Identifikationsbogstav for denne kategori: Z. |

Ændring 24

Bilag II, nr. A, indledning

A) For kød fra kvæg i kategori X: | A) For kød fra kvæg i kategori V: |

Ændring 25

Bilag II, nr. B, indledning

B) For kød fra kvæg i kategori Y: | B) For kød fra kvæg i kategori Z: |

[1] Endnu ikke offentliggjort i EUT.

[**] Datoen for denne forordnings ikrafttræden.

[3] EFT L 123 af 7.5.1981, s. 3.

[4] EUT L 214 af 4.8.2006, s. 1.

[*****] Datoen for denne forordnings ikrafttræden.

[******] 12 måneder efter datoen for denne forordnings ikrafttræden.

--------------------------------------------------